Hrdza (hudobná skupina)

Hrdza je slovenská hudobná skupina z Prešova, ktorá hrá autorské piesne Slavomíra Gibartiho inšpirované slovenským folklórom s prvkami folku, rocku a vplyvov world music. Medzi jej najznámejšie piesne patria Taká sa mi páči, Slovensko moje, otčina moja a Štefan. Hrdza koncertuje hlavne na Slovensku, ale je častým hosťom festivalov v Česku a Poľsku. Navštívila aj Nemecko, Rakúsko, Portugalsko, Taliansko, Maďarsko či Slovinsko. http://www.hrdza.sk 

 História 
Hudobná skupina Hrdza vznikla v Prešove v roku 1999 stretnutím Slavomíra Gibartiho a Jaroslavy Sisákovej. V roku 2002 Hrdza vydala debutový album Muzička, o ktorom sa písalo, že je tu kapela s vlastným názorom, jednoznačne vychádzajúca z ľudovej melodiky; skupina, v ktorej sa talent spája s perfekcionizmom.     

Na jeseň roku 2002 Jaroslavu Sisákovú vystriedala Veronika Šoltýsová Rabadová. V tejto zostave sa skupina stala obľúbenou na festivaloch a získala vyše 20 ocenení na súťažiach na Slovensku ale aj v Česku. Druhý album s názvom Pod božími oknami bol vydaný v roku 2006, pričom bol pozitívne hodnotený hudobnými kritikmi i verejnosťou doma i v zahraničí. V lete roku 2006 prerazil singel Na horách býva do prvej tridsiatky hranosti v slovenských rádiách (Slovak Airplay Top 50). V roku 2008 Hrdza prispela piesňou Keď som išiel k albumu na poctu Jarovi Filipovi. Tretí album Hajnajnanyja bol vydaný v roku 2009 a priniesol pieseň Taká sa mi páči. Hrdza vyhrala prvé štvrťfinálové kolo národnej piesňovej súťaže Eurosong 2010 s pesničkou Taká sa mi páči. Koncom roka 2015 opustila skupinu speváčka Veronika Šoltýsová Rabadová a na jej miesto prichádza Susanna Jara, pôvodom ukrajinka žijúca v poľskom Krakove.     

V roku 2016 vyšiel výberový album Hrdzavá osemnástka a skupina sa úspešne prebojovala do finále súťaže Česko Slovensko má talent. Susanna Jara má svoje vlastné hudobné projekty a aby kapela vykryla celú sezónu, strieda ju Lucia Gibarti. Ďalší veľmi úspešný album Neskrotený vychádza v decembri 2018 a v apríli 2019 sa dostáva na štvrté miesto v prestížnom medzinárodnom rebríčku World Music Charts Europe (WMCE). Skupina si získava mnoho domácich aj zahraničných fanúšikov prostredníctvom videí na svojom kanáli YouTube. Pravdepodobne najsledovanejším slovenským hudobným klipom v zahraničí je Štefan. V januári 2020 Hrdza nahrala titulnú pieseň k filmu Sviňa, Slovensko moje, otčina moja. Tá počas pandémie zľudovela a stala sa neformálnou slovenskou hymnou. V roku 2021 Hrdza vydala špeciálny štúdiový album s názvom 22, ktorý pozostáva z novo-nahratých verzií jej známych a menej piesní. Susanna Jara koncertuje s Hrdzou menej a definitívne odchádza v roku 2024. V roku 2022 Hrdza pripravila nový program so známymi folklórnymi speváčkami, Martinou Ťaskovou Kanošovou a Barborou Feckovou.V roku 2023 vychádza šiesty štúdiový album s názvom Čo mi je, to mi je a súčasne vychádza veľkovýpravné video Horela ľipka. Album zabodoval na šiestej priečke rebríčka WMCE.     

Na konci roka 2025 skupina Hrdza nahrala titulnú pieseň Hromy divo bijú k filmu Štúr, ktorá je úpravou pôvodnej slovenskej ľudovej piesne Kopala studienku s textom režisérky filmu Štúr, Mariany Čengel Solčanskej. Melódia ľudovej piesne je tiež známa ako štátna hymna Slovenska pod názvom Nad Tatrou sa blýska. Vydanie siedmeho štúdiového albumu je naplánované v roku 2026.    

 Eurovision Song Contest 2010 
V roku 2010 sa Hrdza zúčastnila slovenského národného kola Eurosong 2010 do súťaže Eurovision Song Contest 2010 s piesňou „Taká sa mi páči“. Skupina kolo vyhrala s 19.5% hlasov. Avšak 28. januára bola diskvalifikovaná, keď vyšlo najavo, že pieseň prezentovali pred 1. októbrom 2009, čím porušili základné pravidlo Eurovision Song Contest.

 Zostava 
 Slavomír Gibarti - spev, gitara, koncovka
 Lucia Gibarti - spev
 Martina Ťasková Kanošová - spev
 Barbora Palidrabová - spev 
 Dominik Maniak - husle, vokál
 Matej Palidrab - akordeón, vokál
 Mykhaylo Zakhariya - cimbal
 Pavol Boleš - basová gitara, akordeón, vokál
 Marek Szarvaš - bicie nástroje

 Alternatívni členovia 
 Ľubo Šamo - husle, vokál
 Peter Frák - basová gitara
 Gregor Špener - bicie nástroje, perkusie

 Bývalí členovia 
 Susanna Jara - spev, husle
 Veronika Šoltysová-Rabadová - spev
 Jaroslava Sisáková - spev
 Anton Potočňák - husle, vokál
 Michal Brandys - husle, vokál
 Michal Lörinc - bicie nástroje, perkusie
 Ľuboš Dvorščák - bicie nástroje, perkusie
 Lukáš Maťufka - djembe, darbuka, perkusie
 Róbert "Skippy" Hatala - basová gitara, vokál
 Miroslav Szirmai - conga, darbuka, perkusie
 Marián Šurányi - akordeón, vokál

 Diskografia 
Štúdiové albumy 
Muzička (2002)
Pod božími oknami (2006)
Hajnajnanyja (2009)
Hrdzavá osemnástka (2016)
Neskrotený (2018)
22 (2021)
Čo mi je, to mi je (2023)

 Single: Radio - Top 50 SK 
Názov Najvyššia pozícia Počet týždňov Album „Na horách býva“ 17http://www.ifpicr.cz/hitparadask/index.php?a=titul&hitparada=20&titul=143758&sec=1c30eda0d29b11a63884eef49825a540 17 Pod božími oknami „A tam hore dve jablone“ 22http://www.ifpicr.cz/hitparadask/index.php?a=titul&hitparada=20&titul=143944&sec=02fde076974eaec0f979bf78448f4af4 15 Pod božími oknami „Pod božími oknami“ 33http://www.ifpicr.cz/hitparadask/index.php?a=titul&hitparada=20&titul=144358&sec=b7cf9e107a4f25a30e080d15557760e4 6 Pod božími oknami „Keď som išiel“ 37http://www.ifpicr.cz/hitparadask/index.php?a=titul&hitparada=20&titul=145431&sec=4dd53d503924c845a514c75d87b0a609 2 Jarove pesničky „Taká sa mi páči“ 26http://www.ifpicr.cz/hitparadask/index.php?a=titul&hitparada=20&titul=146110&sec=fb047ae49c97c73ef68d7a93fa2720c1 13 Hajnajnanyja *„Tancom sa opájam“ 31http://www.ifpicr.cz/hitparadask/index.php?a=titul&hitparada=20&titul=146065&sec=f522b55c7352339c915d1951efd25a5c 17 Hajnajnanyja 

 Referencie 

 Externé odkazy 
 Oficiálna stránka

Kategória:Slovenské folkové hudobné skupiny
Kategória:Hudobné skupiny z 1999
Kategória:World music
Kategória:Kultúra v Prešove
en:worldbeat
en:world fusion
Susanna Jara